钦定古今图书集成/明伦汇编/闺媛典/第372卷 > 《踏车妇》谢应芳
## 钦定古今图书集成/明伦汇编/闺媛典/第372卷 > 《踏车妇》谢应芳

吴田水深三尺许，犹是去年春暮雨。劝农使者催春
耕，田甲频挝水车鼓。江村破屋能几家，家家妇姑俱
踏车。蓬飞两鬓赤双脚，亦有儿女双髻丫。淞江太湖
愁满眼，白汗霑衣足生茧。车轮鹿鹿羊角转，水波翻
翻龙舌卷。春来十日九日晴，不闻鹁鸠呼雨声。牛毛
微飔土未湿，辛苦又加三日程。